ДО ОБЩИНСКИ СЪВЕТ

# Общински съвет Кайнарджа

## 🖂 Ул.”Димитър Дончев” 2 🕿 08679 / 8359, факс 08679 / 8461

**7550 с.Кайнарджа, обл.Силистра**

КАЙНАРДЖА

П Р Е Д Л О Ж Е Н И Е

От Сунай Невзатов Исмаилов- Председател на ПК”Противодействие на корупцията и за отнемане на незаконно придобитото имущество

Относно: Приемане на Правилник за допълнение на Правилника за организацията и дейността на Общински съвет Кайнарджа неговите комисии и взаимодействието му с общинската администрация

УВАЖАЕМИ ГОСПОДИН ПРЕДСЕДАТЕЛ,

Законът за противодействие на корупцията и отнемане на незаконно придобитото имущество /ЗПКОНПИ/, в сила от 23.01.2018 г., запази повечето от функциите на постоянните комисии към общинските съвети в материята на конфликта на интереси и заедно с това им вмени някои нови.

На постоянните комисии е възложено да приемат декларациите по чл.35 от ЗПКОНПИ на кметовете на кметства /§2, ал.2 от допълнителните разпоредби на ЗПКОНПИ/, както и да извършват проверки на тези декларации и производства за установяване и санкциониране на конфликт на интереси на тази категория лица/§2, ал.5 от ДР на ЗПКОНПИ/.

Редът за това ще бъде определен в Наредба на Министерския съвет.

Запазват се функциите за изпращане на доказателства и документи на централния орган, който установява конфликт на интереси на лица, заемащи висша публична длъжност, както и за поддържане на регистър на подадените при комисията декларации.

С предложената нова норма на Правилника се цели ясно изброяване на функциите на постоянната комисия по противодействие на корупцията и за отнемане на незаконно придобитото имущество към Общински съвет Кайнарджа, улесняване на приложението на новия закон в общината в частта за кметовете на кметства и създаване на ефективен антикорупционен механизъм.

Във връзка с изпълнението й не се налага допълнително разходване на бюджетни средства.

Предвид гореизложеното, на основание чл.21, ал.2 и ал.3 от ЗМСМА, предлагам на Общински съвет Кайнарджа да приеме следното:

**Р Е Ш Е Н И Е:**

1. Приема Правилник за допълнение на Правилника за организацията и дейността на Общински съвет Кайнарджа, неговите комисии и взаимодействието му с общинската администрация, както следва:

§1 Създава се нов член………със следното съдържание:

„Чл…… Постоянната комисия по Противодействие на корупцията и за отнемане на незаконно придобитото имущество:

1. Провежда производства за установяване на конфликт на интереси за кметове на кметства в Община Кайнарджа по реда на Наредбата на Министерски съвет по §2, ал.6 от Закона за противодействие на корупцията и отнемане на незаконно придобитото имущество /ЗПКОНПИ/ и приема решения за установяване или неустановяване на конфликт на интереси или за прекратяване на тези производства с мнозинство повече от половината от всички членове на комисията с явно гласуване;
2. Приема декларациите по чл.35, ал.1 от ЗПКОНПИ на кметовете на кметства;
3. Води публичен регистър за подадените декларации по т.2 при спазване на изискванията на Закона за защита на личните данни като по отношение на декларациите за имущество и интереси публична е само частта за интересите по чл.37, ал.1, т.12-14;
4. Извършва проверки на подадените декларации по чл.35, ал.1 от ЗПКОНПИ на кметовете на кметства по реда на Наредбата на Министерски съвет по §2, ал.6 от ЗПКОНПИ и приема доклади за резултата от проверките;
5. Препраща по компетентност на Комисията за противодействие на корупцията и отнемане на незаконно придобитото имущество /КПКОНПИ/, ведно с цялата преписка, постъпили в Общинския съвет сигнали на граждани и организации за корупция или за конфликт на интереси на лица, заемащи висша публична длъжност по смисъла на чл.6 от ЗПКОНПИ в Община Кайнарджа;
6. При поискване изготвя и изпраща на КПКОНПИ необходимата информация и документи относно общински съветници и кметове в 7-дневен срок от получаване на искането;
7. Осъществява и други функции, възложени й от нормативни актове, този правилник председателя на Общинския съвет.

Препис от решението да се изпрати на Председателя на Общинския съвет, председателя и членовете на постоянната комисия по конфликт на интереси и сигнали на гражданите за сведение и изпълнение.

10.04.2018 год.

 С уважение:…………………..